
VISPĀRĒJIE NOTEIKUMI

1. Iepirkuma priekšmets
1.1. [bookmark: _Hlk172203464]Atpūtas zonas izveide Balvu pilsētas skvērā, atbilstoši Tehniskajai specifikācijai (skat. Nolikuma 1.pielikumu). Eiropas Lauksaimniecības Fonda lauku attīstības sabiedriskā labuma projektu konkursa “Vietējās teritorijas sakārtošana pakalpojumu pieejamībai, kvalitātei un sasniedzamībai un sabiedrisko aktivitāšu dažādošana” ietvaros.
1.2. Galvenais CPV kods – 39000000-2 (Mēbeles (arī biroja mēbeles), mēbelējums, mājsaimniecības ierīces (izņemot apgaismojumu) un tīrīšanas produkti)
1.3. Papildu CPV kodi - 39113300-0 (Soli sēdēšanai); 39113400-1 (Klāja krēsli)
1.4. Objekta apskati var veikt darba dienās, pirms tam, sazinoties ar iepirkuma nolikuma (turpmāk – Nolikums) 3.2.2.punktā norādīto kontaktpersonu.

2. Iepirkuma identifikācijas numurs
2.1. ID.Nr.BNP 2026/58/ELFLA

3. Pasūtītājs, kontaktpersonas
3.1. Pasūtītājs:
Balvu novada pašvaldība
Bērzpils iela 1A, Balvi, Balvu novads, LV-4501
Reģ.Nr.90009115622
e-adrese: _DEFAULT@90009115622
3.2. Kontaktpersonas:
3.2.1. saistībā ar iepirkuma dokumentu sagatavošanu un noformēšanu: Balvu novada Centrālās pārvaldes Attīstības plānošanas un investīciju nodaļas iepirkumu speciālists Kristaps Kokorevičs, mob. 22472959, e-pasts: kristaps.kokorevics@balvi.lv ;
3.2.2. saistībā ar iepirkuma priekšmetu: Balvu novada Centrālās pārvaldes Attīstības plānošanas un investīciju nodaļas vadītājs, Aleksandrs Sņegovs, mob. 28673272, e-pasts: aleksandrs.snegovs@balvi.lv .

4. Pretendents
4.1. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

5. Iepirkuma dokumentu saņemšana
5.1. Nolikumam ir nodrošināta tieša un brīva elektroniskā pieeja EIS:
· pircēja profila adrese: https://www.eis.gov.lv/EKEIS/Supplier/Organizer/1345 ;
· tieša, neierobežota, bezmaksas piekļuve iepirkuma dokumentiem pilnā apmērā: https://www.eis.gov.lv/EKEIS/Supplier/Procurement/180082 .
5.2. EIS reģistrēts pretendents var pieteikties kā Nolikuma saņēmējs e-konkursu apakšsistēmā. Informācija par pieteikšanos pieejama:
https://www.eis.gov.lv/EKEIS/Publication/View/883?subsystemCode=KON .

6. Informācijas apmaiņa
6.1. Visa informācijas apmaiņa starp Pasūtītāju un pretendentu notiek EIS.
6.2. Laikā, ja EIS darbība tiek pārtraukta, informācijas apmaiņa var notikt jebkādā no citiem  Publisko iepirkumu likuma (turpmāk – PIL) 38.panta pirmajā daļā noteiktajiem veidiem.
6.3. Nolikuma 6.2.punktā noteiktajā gadījumā, izvēloties elektronisko saziņu, jebkurai elektronisko dokumentu apritei, neatkarīgi no to juridiskā spēka:
6.3.1. juridiska persona izmanto oficiālo elektronisko adresi;
6.3.2. fiziska persona izmanto oficiālo elektronisko adresi vai e-pasta adresi: dome@balvi.lv .
6.4. Informācijas apmaiņai, kas neattiecas uz iepirkuma dokumentiem un piedāvājumiem, var izmantot mutvārdu saziņu. Mutvārdu saziņas saturs tiek dokumentēts rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
6.5. Papildu informāciju par iepirkuma dokumentos iekļautajām prasībām tiek sniegta 3 (triju) darbdienu laikā pēc pieprasījuma saņemšanas, bet ne vēlāk kā 4 (četras) dienas pirms piedāvājumu iesniegšanas termiņa beigām, ja papildu informācija pieprasīta laikus.
6.6. Ja papildu informācija pieprasīta, kad atlikušas mazāk kā 4 (četras) dienas līdz piedāvājumu iesniegšanas termiņa beigām, Pasūtītājs informāciju ir tiesīgs nesniegt, pamatojoties uz to, ka tā nav pieprasīta laikus.

7. Piedāvājuma iesniegšanas un atvēršanas vieta, datums, laiks un kārtība
7.1. Ievērojot PIL 39.panta pirmajā daļā noteikto, piedāvājumi ir iesniedzami tikai elektroniski – EIS e-konkursu apakšsistēmā (https://www.eis.gov.lv/EKEIS/Supplier/) līdz 09.09.2026., plkst.13.00. Piedāvājumi, kas iesniegti pēc minētā termiņa vai ārpus EIS e-konkursu apakšsistēmas, tiks atzīti par neatbilstošiem Nolikuma prasībām un netiks atvērti.
7.2. Piedāvājumu atvēršana notiek tūlīt pēc piedāvājumu iesniegšanas termiņa beigām – 09.09.2026., plkst.13.00. Piedāvājumi tiek atvērti, izmantojot Valsts digitālās attīstības aģentūras (VDAA) tīmekļvietnē www.eis.gov.lv pieejamos rīkus piedāvājumu elektroniskai saņemšanai.
7.3. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, EIS turētājs pēc sistēmas darbības atjaunošanas pārceļ piedāvājumu iesniegšanas termiņu par 1 (vienu) darbdienu. EIS darbības atjaunošanas dienā tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma dokumentos vai par piedāvājumu iesniegšanas termiņa pagarināšanu PIL izpratnē.
7.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Pēc piedāvājumu atvēršanas pircēja profilā tiek publicēts pretendentu finanšu piedāvājumu apkopojums, kas ietver informāciju par pretendentu, piedāvājuma iesniegšanas datumu un laiku un piedāvāto cenu vai izmaksām.
7.5. Ja elektroniski iesniegtu piedāvājumu atvēršanas sanāksmes laikā rodas tehnoloģiski ierobežojumi vai tehniskas problēmas, piedāvājumu atvēršanas sanāksme tiek pārcelta uz citu laiku. Informācija par jauno atvēršanas sanāksmes laiku tiek publicēta EIS e-konkursu apakšsistēmā pie iepirkuma dokumentiem – sadaļā “Jautājumi/paziņojumi pretendentiem”.

8. Piedāvājuma noformēšana
8.1. Piedāvājums jāiesniedz elektroniski EIS e-konkursu apakšsistēmā. Pretendentam jāievēro EIS e-konkursu apakšsistēmā norādītais iesniedzamo dokumentu formāts un jāizmanto pievienotās veidlapas.
8.2. Elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli, pretendents uzņemas atbildību par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
8.3. Iesniegtā piedāvājuma dokumentu paketei jābūt parakstītai. Dokumentu parakstīšanai pretendents izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Saskaņā ar PIL 38.panta astoto daļu, pretendents, iesniedzot piedāvājumu elektroniski, ir tiesīgs ar vienu drošu elektronisko parakstu parakstīt visus dokumentus kā vienu kopumu.
8.4. Piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tā apliecinātu tulkojumu latviešu valodā.
8.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks skatīts.

9. Piedāvājumu šifrēšana
9.1. EIS e-konkursu apakšsistēma nodrošina piedāvājumu pirmā līmeņa šifrēšanu.
9.2. Ja pretendents piedāvājuma datu aizsardzībai izmantojis piedāvājuma papildu šifrēšanu, pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām, Iepirkumu komisijai (turpmāk – Komisija) jāiesniedz elektroniskā atslēga ar paroli šifrētā dokumenta atvēršanai.

10. [bookmark: _Hlk89181093][bookmark: _Hlk95396551]Piedāvājuma derīguma termiņš
10.1. Iesniegtā piedāvājuma derīguma termiņš – vismaz 3 (trīs) mēneši no piedāvājumu atvēršanas dienas.

11. Līguma izpildes termiņš, izpildes vieta, garantijas laiks
11.1. [bookmark: _Hlk211427448][bookmark: _Hlk230008298]Līguma izpildes termiņš – 2 (divu) mēnešu laikā no līguma noslēgšanas dienas. 
11.2. Līguma izpildes vieta – Balvu pilsētas skvērs, Tirgus iela 4, Balvi, Balvu novads, LV-4501.
11.3. Garantijas laiks:
11.3.1. Iekārtām – vismaz 24 (divdesmit četri) mēneši pēc Līguma izpildes un nodošanas-pieņemšanas akta abpusējas parakstīšanas;
11.3.2. Montāžas darbiem – vismaz 24 (divdesmit četri) mēneši pēc Līguma izpildes un nodošanas-pieņemšanas akta abpusējas parakstīšanas.

12. Piedāvājuma cena, plānotā līgumcena
12.1.1. Līgumcenā ir jāiekļauj visas ar līguma izpildi saistītās izmaksas, t.sk. visus nodokļus, nodevas, administratīvās izmaksas, transporta izdevumus u.c. izmaksas, iespējamos izmaksu sadārdzinājumus, kā arī tādas izmaksas, kas nav minētas, bet bez kurām nebūtu iespējama kvalitatīva pakalpojuma izpilde;
12.2. Līgumcena ir kopējā samaksa par iepirkuma līguma izpildi, kurā ietverti visi piemērojamie nodokļi, izņemot pievienotās vērtības nodokli. 

13. [bookmark: _Hlk161059767]Apmaksas nosacījumi
13.1. [bookmark: _Hlk202189706][bookmark: _Hlk191045463]Apmaksa tiek veikta 30 (trīsdesmit) dienu laikā pēc pilnīgas līgumsaistību izpildes, nodošanas-pieņemšanas akta abpusējas parakstīšanas un izpildītāja sagatavota, līguma noteikumiem atbilstoša strukturēta elektroniskā rēķina saņemšanas Pasūtītāja e-adresē.

13.2. Līguma darbības laikā apmaksas kārtība nevar tikt mainīta.

14. Prasības pretendentiem un iesniedzamie dokumenti
	Nr.
p.k.
	[bookmark: _Hlk30856240]Pasūtītāja prasības
	Iesniedzamie dokumenti

	Atlases prasības

	14.1.
	Pretendenta pieteikums dalībai iepirkumā.
	Pieteikums aizpildīts atbilstoši Nolikuma 3.pielikuma veidlapai.

	14.2.
	Pretendents ir reģistrēts:
- Latvijas Republikas (turpmāk – LR) Uzņēmumu reģistrā (ja pretendents ir juridiska persona);
- Valsts ieņēmumu dienestā (ja pretendents ir fiziska persona).
	1. Latvijā reģistrētām personām dokuments nav jāiesniedz – informācijas iegūšanai tiek izmantota:
- Latvijas Republikas Uzņēmumu reģistra tīmekļvietnes sadaļa “Datu meklēšana” https://info.ur.gov.lv/#/data-search (ja pretendents ir juridiska persona).
- Valsts ieņēmumu dienesta tīmekļvietnes sadaļa “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV (ja pretendents ir fiziska persona).

2. Ārvalstīs reģistrētām personām – ja pretendents, kā arī tā apakšuzņēmēji un personas, uz kuras iespējām pretendents balstās, ir reģistrēti līdzvērtīgā reģistrā ārvalstīs, jāiesniedz attiecīgās institūcijas ārvalstīs izsniegtas reģistrācijas apliecības kopija
vai
ārvalstu pretendents reģistrāciju var apliecināt arī norādot publiski pieejamu reģistru, kur Pasūtītājs var pārliecināties par pretendenta reģistrācijas faktu (informāciju par reģistru un hipersaiti norādīt Nolikuma 2.pielikuma veidlapas ailē „Pretendents”).

	14.3.
	1. Pretendentam iepriekšējo 5 (piecu) gadu laikā līdz piedāvājuma iesniegšanai ir gūta atbilstoša pieredze, t.i., izpildīts vismaz 1 (viens) līgums, kura ietvaros ir veikta teritorijas labiekārtošanas elementu piegāde un uzstādīšana vismaz 10 000,00 EUR (desmit tūkstoši euro, 0 centi) bez PVN apmērā.

	[bookmark: _Hlk42538569][bookmark: _Hlk60763312]1. Informācija par iepriekšējo 5 (piecu) gadu laikā līdz piedāvājuma iesniegšanai veiktajiem teritorijas labiekārtošanas elementu piegādes un uzstādīšanas darbiem (skat. Nolikuma 3.pielikuma veidlapas 3.5.punktu).

2. Piedāvājumam pievieno vismaz 1 (vienu) pozitīvu pieredzi apliecinošu dokumentu, piemēram, pasūtītāja atsauksmi, izziņu, nodošanas-pieņemšanas aktu vai citu alternatīvu dokumentu par kvalitatīvi izpildītiem pakalpojumiem. Dokumentā jābūt norādītai vismaz šādai informācijai:
- pasūtītājs;
- līguma priekšmets, izpildes periods; 
- veikto pakalpojumu īss raksturojums un kvalitāte.

	14.4.
	1. Pretendents var balstīties uz citu personu profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi.

[bookmark: _Hlk119440730]2. Pretendents var balstīties uz citu personu profesionālajām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Tikai tad, ja pretendents balstās uz citas personas profesionālajām iespējām – jāiesniedz šīs personas apliecinājumu vai pretendenta vienošanos ar to par nepieciešamo resursu nodošanu pretendenta rīcībā (skat. Nolikuma 3.pielikuma veidlapas 3.6.punktu).

	14.5.
	Pretendents konkrētu pakalpojumu izpildei var piesaistīt apakšuzņēmējus.
	Tikai tad, ja apakšuzņēmēju sniegto pakalpojumu vērtība ir vismaz 10 000,00 EUR (desmit tūkstoši euro, 0 centi) vai lielāka – pretendentam jānorāda piesaistītie apakšuzņēmēji un tiem nododamās līguma daļas (skat. Nolikuma 3.pielikuma veidlapas 3.7.punktu).

	14.6.
	1. Uz pretendentu nedrīkst būt attiecināmi PIL 9.panta astotajā daļā minētie izslēgšanas iemesli – Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no dalības iepirkumā, ja tam tiek konstatēti PIL 42.panta otrās daļas 1., 2., 3., 4. un 11.punktā minētie izslēgšanas iemesli, kā arī ja šie iemesli konstatēti attiecībā uz PIL 42.panta trešajā daļā minētajām personām.

2. PIL 42.panta trešajā daļā minētās personas, uz kurām attiecas PIL 42.panta otrās daļas 1., 2., 3., 4. un 11.punktā minētie izslēgšanas iemesli, ir:
1) personālsabiedrības biedrs, ja pretendents ir personālsabiedrība;
2) pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām;
3) pretendenta norādītais apakšuzņēmējs, kura sniedzamo pakalpojumu vērtība ir vismaz 10 000,00 EUR (desmit tūkstoši euro, 0 centi) vai lielāka;
4) PIL 42.panta otrās daļas 1., 2. un 3.punktā – personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
5) PIL 42.panta otrās daļas 1., 2. un 11.punktā – pretendenta patiesais labuma guvējs.
	1. Latvijā reģistrētām vai pastāvīgi dzīvojošām personām dokumenti nav jāiesniedz – pārbaudot pretendentam izslēgšanas iemeslus, Pasūtītājs rīkojas atbilstoši PIL 42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot PIL 43.panta noteikumus.





2. Uzticamības nodrošināšanai (PIL 43.pants) – ja Pasūtītājs konstatē, ka pretendents būtu izslēdzams no dalības iepirkumā, pamatojoties uz PIL 42.panta otrās daļas 1., 4. un 11.punktā minētajiem izslēgšanas iemesliem, tai skaitā, saistībā ar PIL 42.panta trešās daļas 1., 4. un 5.punktā minēto personu, un nav piemērojami PIL 42.panta ceturtās daļas 2., 3., 4., 5. un 6.punktā noteiktie izņēmumi, Pasūtītājs dod pretendentam tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.

3. Attiecībā uz ārvalstī reģistrētu vai pastāvīgi dzīvojošu pretendentu – informācija tiek iegūta saskaņā ar PIL 42.panta piektās daļas 1.punkta e) apakšpunktu, PIL 42.panta piektās daļas 2.punktā noteiktajā kārtībā.

	14.7.
	Uz PIL 42.panta trešās daļas 4.punktā minētajām personām nedrīkst būt attiecināmi PIL 42.panta otrās daļas 1., 2. un 3.punktā minētie izslēgšanas iemesli.
	Tikai par personām, kurām pretendentā ir izšķiroša ietekme uz līdzdalības pamata, normatīvo aktu par koncerniem izpratnē[footnoteRef:1], jāiesniedz – pamatojoši dokumenti, PIL 42.panta otrās daļas 1., 2. un 3.punktā minēto izslēgšanas iemeslu pārbaudei, atbilstoši PIL 42.panta piektās daļas 2.punkta a), b) un c) apakšpunktiem. [1:  Saskaņā ar Koncernu likuma 3.panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3.panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:
1) uzņēmumam sabiedrībā ir balsstiesību vairākums;
2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;
3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;
4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.] 


	14.8.
	Starptautisko un Latvijas Republikas nacionālo sankciju likuma 11.1 panta pirmajā vai otrajā daļā minētie izslēgšanas iemesli nedrīkst būt attiecināti uz:
- pretendentu;
- personu, kura ir pretendenta valdes vai padomes loceklis, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli;
- personālsabiedrības biedru, ja pretendents ir personālsabiedrība;
- apakšuzņēmēju, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro, 0 centi);
- personu, uz kuras iespējām pretendents balstās.
	1. Latvijā reģistrētām vai pastāvīgi dzīvojošām personām dokuments nav jāiesniedz – pretendenta izslēgšanas iemesli tiks pārbaudīti SIA “LURSOFT” tīmekļvietnes www.lursoft.lv datu bāzes sadaļā “AML izziņa”.

2. Pārbaude tiek veikta tikai pretendentam, kuram būtu piešķiramas līguma slēgšanas tiesības, pirms gala lēmuma pieņemšanas par līguma slēgšanu.

3. Tikai ārvalstu uzņēmumiem jāiesniedz:
- attiecīgas ārvalstu iestādes izziņa par valdes/padomes sastāvu;
- pretendenta apliecinājums, ka izziņā norādītā informācija joprojām ir aktuāla.

	14.9.
	Pretendents apliecina atbilstību PIL 2.2 panta izvirzītajiem noteikumiem


	Apliecinājuma atzīme Nolikuma 3.pielikuma veidlapas 3.9.punktā, ka līguma izpilde atbilst PIL 2.2 panta izvirzītajiem noteikumiem

	14.10.
	Piedāvājums jāparaksta pretendentu pārstāvēt tiesīgai personai.
	Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

	14.11.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
	1. Tikai piegādātāju apvienībai jāiesniedz: visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda:
- katra apvienības dalībnieka līguma daļa un atbildības sadalījums starp apvienības dalībniekiem (t.sk. jānorāda, kas būs piegādātāju apvienības galvenais pakalpojuma sniedzējs (ģenerāluzņēmējs): vai tas būs viens no piegādātāju apvienības biedriem vai piegādātāju apvienība kopumā);
- apvienības dalībnieku tiesības un pienākumi, iesniedzot piedāvājumu;
- apvienības dalībnieku tiesības un pienākumi attiecībā uz iespējamo līguma slēgšanu.

2. Uz katru apvienības dalībnieku attiecas Nolikuma 14.2., 14.6.-14.9. un 14.11.punktā norādītie kvalifikācijas atlases prasību dokumenti, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās sadalītos pienākumus iespējamā līguma izpildē.

3. Gadījumā, ja piegādātāju apvienībai tiks piešķirtas līguma slēgšanas tiesības, pēc Komisijas pieprasījuma, papildus būs:
- pēc savas izvēles jāiesniedz piegādātāju apvienības biedru starpā noslēgts sabiedrības līgums vai jāizveidojas atbilstoši noteiktam juridiskam statusam, t.i., jāizveido personālsabiedrība – pilnsabiedrība vai komandītsabiedrība (ja ģenerāluzņēmējs ir tikai kāds no piegādātāju apvienības biedriem, kas attiecīgi ir/tiks reģistrēts LR Būvkomersantu reģistrā)
vai
- jāizveidojas atbilstoši noteiktam juridiskam statusam, t.i., jāizveido personālsabiedrība (pilnsabiedrība vai komandītsabiedrība) un jāreģistrē izveidotā sabiedrība LR Uzņēmumu reģistrā un LR Būvkomersantu reģistrā (ja ģenerāluzņēmējs ir piegādātāju apvienība kopumā).

	Tehniskās prasības

	14.12.
	Atpūtas zonas izveidei Balvu pilsētas skvērā pilnībā jāatbilst Pasūtītāja  Tehniskajā specifikācijā norādītajām prasībām.
	Pretendenta apliecinājuma atzīme Nolikuma 3.pielikuma veidlapas 3.1.punktā, ka pakalpojums tiks sniegts atbilstoši Pasūtītāja Tehniskās specifikācijas prasībām.

	14.13.
	Līguma izpildes termiņš.
	Pretendenta apliecinājuma atzīme par līguma izpildi Pasūtītāja noteiktajā termiņā – 2 (divu) mēnešu laikā no līguma noslēgšanas dienas (skat. Nolikuma 3.pielikuma veidlapas 3.3.punktu).

	14.14.
	Garantijas termiņš.
	Informācija par garantijas laiku, kas ir:
- iekārtam – atbilstoši ražotāja noteiktajam, bet ne mazāka kā 24 (divdesmit četri) mēneši pēc līguma izpildes nodošanas-pieņemšanas akta abpusējas parakstīšanas;
- iekārtu uzstādīšanas darbiem – ne mazāk kā 24 (divdesmit četri) mēneši pēc līguma izpildes nodošanas-pieņemšanas akta abpusējas parakstīšanas (skat. Nolikuma 3.pielikuma veidlapas 3.4.punktu).

	14.15.
	Informācija par piedāvājuma variantiem.
	Pretendents nav tiesīgs iesniegt piedāvājuma variantus.

	Finanšu prasības

	14.16.
	1. Finanšu piedāvājumā iekļautajiem darbiem un apjomiem pilnībā jāatbilst Pasūtītāja Tehniskajā specifikācijā norādītajiem darbu uzdevumiem un daudzumiem.

2. Finanšu piedāvājumā jāiekļauj visi ar līguma izpildi saistītie izdevumi.
	Finanšu piedāvājums (skat. Nolikuma 3.pielikuma veidlapas 2.punktu).



15. Pretendentu kvalifikācijas un piedāvājumu atbilstības pārbaude un vērtēšana
15.1. Komisija pārbauda piedāvājumu noformējuma atbilstību Nolikuma 8.punktā norādītajām prasībām. Lemj par to, vai iesniegtais piedāvājums noformēts atbilstoši Nolikuma prasībām. Piedāvājums, kas neatbilst noformējuma prasībām, var tikt noraidīts tikai tad, ja tā neatbilstība ir būtiska.
15.2. Komisija ir tiesīga pieņemt lēmumu pretendenta kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
15.3. Komisija piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, salīdzinot tikai piedāvājumu cenas (ņemot vērā zemāko cenu).
15.4. Lai sākotnēji noskaidrotu, kuram pretendentam būtu piešķiramas iepirkuma līguma slēgšanas tiesības, Komisija:
15.4.1. pārbauda visu pretendentu piedāvājumu atbilstību Tehniskajai specifikācijai. Pretendenta piedāvājumam pilnībā jāatbilst Nolikuma 1.pielikuma – Tehniskajai specifikācijai;
15.4.2. pārbauda, vai Finanšu piedāvājumā nav aritmētisko kļūdu; ja kļūdas tiek konstatētas, Komisija tās izlabo; par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas; vērtējot finanšu piedāvājumu, Komisija ņem vērā labojumus;
15.4.3. izvērtē finanšu piedāvājuma cenu atbilstoši PIL 53.pantam, pārliecinoties, vai nav iesniegts nepamatoti lēts piedāvājums.
15.5. Komisija pārbauda pretendenta, kuram būtu piešķiramas iepirkuma līguma slēgšanas tiesības, atbilstību Nolikuma 14.punktā norādītajām kvalifikācijas prasībām. Ja Komisija konstatē, ka, atbilstoši Nolikuma 14.punkta nosacījumiem, iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija, Komisijas noteiktajā termiņā izskaidro vai papildina šajos dokumentos ietverto informāciju.
15.6. Komisija pārbauda pretendenta, kuram būtu piešķiramas iepirkuma līguma slēgšanas tiesības, atbilstību Nolikuma 15.5.punktā norādītajām atlases prasībām. Ja Komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu.
15.7. Ja Komisija konstatē, ka pretendenta kvalifikācija neatbilst kādām no Nolikuma 14.punktā norādītajām atlases prasībām, piedāvājums tālāk netiek vērtēts.
15.8. Komisija nenoraida pretendentu, ja tam, atbilstoši Latvijas normatīvajiem aktiem, nav noteiktā juridiskā statusa, bet tas ir tiesīgs sniegt pakalpojumu atbilstoši tās Eiropas Savienības dalībvalsts normatīvajiem aktiem, kurā tas dibināts.
15.9. Piedāvājuma atbilstības izvērtēšanai Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija.
15.10. Ja Komisija konstatē, ka piedāvājums neatbilst Pasūtītāja Tehniskajai specifikācijai vai kādai no tehniskajām prasībām, piedāvājums tālāk netiek vērtēts.
15.11. [bookmark: _Hlk522867584][bookmark: _Hlk522867562][bookmark: _Hlk522867624]Izziņas un citus dokumentus, kurus PIL noteiktajos gadījumos izsniedz Latvijas Republikas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Attiecīgais dokumentu derīgumu termiņš ir attiecināms vienīgi uz tām izziņām un dokumentiem, kuri ir iesniedzami saskaņā ar PIL, nevis uz tādiem dokumentiem, kas, piemēram, apliecina pretendenta kvalifikāciju vai saimniecisko stāvokli.
15.12. Ja tiek konstatēti vismaz 2 (divi) saimnieciski visizdevīgākie piedāvājumi (ņemot vērā zemāko cenu), tiek rīkota izloze. Par izlozes norisi (datumu un laiku) katrs izlozes dalībnieks tiks informēts, nosūtot tam elektroniski vēstuli. Pretendentam nav pienākums piedalīties izlozē.
15.13. Ja izraudzītais pretendents atsakās slēgt iepirkuma līgumu ar Pasūtītāju, Komisija pieņem lēmumu slēgt līgumu ar pretendentu, kurš piedāvājis nākamo saimnieciski visizdevīgāko piedāvājumu (ņemot vērā zemāko cenu), vai iepirkumu pārtrauc, neizvēloties nevienu piedāvājumu.

16. Iepirkuma līgums
16.1. Visi komentāri par līguma projekta saturu jāizteic rakstveidā un jāiesniedz Komisijai līdz Nolikuma 6.5.punkta noteiktajam termiņam.
16.2. Pasūtītājs slēgs ar izraudzīto pretendentu iepirkuma līgumu (skat. Nolikuma 4.pielikumu) saskaņā ar iepirkuma procedūras noteikumiem un pretendenta piedāvājumu.
16.3. ! Līgums tiks slēgts, ja tiks apstiprināts projekta pieteikums.
16.4. Pretendents iepirkuma līgumu paraksta iespējami īsā laikā, bet ne vēlāk kā 5 (piecu) darba dienu laikā pēc tā saņemšanas. Dokuments, kas nosūtīts uz oficiālo elektronisko adresi vai sūtīts pa elektronisko pastu, uzskatāms par paziņotu 2. (otrajā) darba dienā pēc tā nosūtīšanas. Ja pretendents bez objektīva iemesla vilcinās ar līguma noslēgšanu, Komisija ir tiesīga uzskatīt, ka pretendents atsakās no līguma slēgšanas tiesībām, un vērtēt nākamo saimnieciski visizdevīgāko piedāvājumu, vai iepirkuma procedūru pārtraukt, neizvēloties nevienu piedāvājumu.
16.5. Pasūtītājs, ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai tā grozījumi, ievērojot normatīvajos aktos noteiktās komercnoslēpuma aizsardzības prasības un nodrošinot pieejamību visā iepirkuma līguma darbības laikā (bet ne mazāk kā 10 (desmit) gadus pēc iepirkuma līguma noslēgšanas), ievieto savā pircēja profilā iepirkuma līgumu vai tā grozījumus.
16.6. Saskaņā ar PIL 63.panta ceturto daļu, publiska pakalpojuma līguma gadījumā Pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iepirkumā uzvarējušais izpildītājs pakalpojumu sniegšanā iesaistīto apakšuzņēmēju, kuru veikto darbu vai sniegto pakalpojumu vērtība ir vismaz 10 000,00 EUR (desmit tūkstoši euro, 0 centi) vai lielāka (ja tādus plānots iesaistīt), sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī izpildītāja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
16.7. Saskaņā ar PIL 63.panta piekto daļu, Pasūtītājs piegādes līguma gadījumā pēc apakšuzņēmēja pieprasījuma, maksājumus par apakšuzņēmēja sniegtajiem pakalpojumiem, kuru apmaksas termiņu uzņēmējs kavē, ja Pasūtītājs nav izmaksājis visu uzņēmējam pienākošos līgumcenu, Pasūtītājs uz apakšuzņēmēja iesniegta rēķina pamata, pārskaita tieši apakšuzņēmējam un par attiecīgo summu samazina maksājumu piegādātājam. Pasūtītājs pirms apakšuzņēmēja rēķina apmaksas informē par šādu pieprasījumu izpildītāju un ļauj tam izteikt viedokli par pieprasījuma pamatotību.
16.8. Līguma izmaiņas pieļaujamas tikai atbilstoši PIL 61.pantā noteiktajiem gadījumiem un kārtībai.

17. Personas datu apstrāde
17.1. Pasūtītājs iepirkumā iesniegtos personas datus ievāc, izmanto, glabā un dzēš, pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas, un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājs garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumi:
1. Tehniskā specifikācija;
2. Labiekārtojuma plāns;
3. Pieteikums dalībai iepirkumā;
4. Iepirkuma līguma projekts un nodošanas-pieņemšanas akts. 

Iepirkumu komisijas priekšsēdētājs
Egons Strumpe

[bookmark: _Hlk231376726][bookmark: _Hlk117515823]
1.pielikums
[bookmark: _Hlk155952257]Publisko iepirkumu likuma 9.panta kārtībā organizētā iepirkuma
“Atpūtas zonas izveide Balvu pilsētas skvērā”
ID.Nr.BNP 2026/58/ELFLA
nolikumam

[bookmark: _Hlk95396563]TEHNISKĀ SPECIFIKĀCIJA

1. Iepirkums paredz labiekārtojuma elementu piegādi un uzstādīšanu Balvu skvēra teritorijā (kadastra Nr.38010030494), Tirgus iela 4, Balvi, Balvu novads, LV-4501:
1.1. visi elementi tiek piegādāti un uzstādīti saskaņā Labiekārtojuma plānu (skat. Nolikuma 2.pielikumā);
1.2. labiekārtošanas elementu piegādi un uzstādīšanu  ir jāveic 2 (divu) mēnešu laikā no līguma noslēgšanas dienas;
1.3. piegādātājs organizē līguma izpildi tā, lai netraucētu apkārtējo māju iedzīvotājus un parka apmeklētājus;
1.4. Līguma izpildes laikā radušos sadzīves atkritumus un būvgružus ir jāuzkrāj tiem speciāli paredzētā konteinerā;
1.5. piegādātājs līguma izpildes laikā nodrošina darba zonas norobežošanu;
1.6. piegādātājs nodrošina regulāru objekta sakopšanu visā līguma izpildes laikā;
1.7. piegādātājs nodrošina līguma izpildei visas nepieciešamās iekārtas un tehniku;
1.8. veicot līguma izpildi, ir jānodrošina esošās vietas celiņu un seguma atjaunošana, tai skaitā bruģa atjaunošana (bez bruģakmens piegādes), augsnes un šķembu slāņa atjaunošana ap (zem) uzstādītajiem labiekārtojuma elementiem, kā arī zāliena atjaunošana (sēšana) ap uzstādītajiem elementiem pēc nepieciešamības ar vai bez augsnes piebēršanas;
1.9. ja tiek konstatēti defekti, kas radušies nekvalitatīvi izpildīta līguma rezultātā (seguma iesēdumi, bedres, pamatu atsegumi, krāsas defekti u.c.), piegādātājs tos 10 (desmit) dienu laikā novērš par saviem līdzekļiem;
1.10. visiem piegādātājiem labiekārtojuma elementiem tiek nodrošināts garantijas laiks ne mazāk kā 24 (divdesmit četri) mēneši no Līguma pilnīgas un kvalitatīvas izpildes un nodošanas – pieņemšanas akta abpusējas parakstīšanas brīža.
2. Atpūtas zonas izveidei Balvu pilsētas skvērā nepieciešamie labiekārtojuma elementi:
2.1. Jauniešu atpūtas zonas apaļais sols – 6 gabali;
2.2. Jauniešu atpūtas zonas sols – 3 gabali;
2.3. Jauniešu atpūtas zonas zvilnis – 6 gabali.


LABIEKĀRTOJUMA PLĀNS

Skat.datni:“2.pielikums_Labiekārtojuma_plāns”




3.pielikums
Publisko iepirkumu likuma 9.panta kārtībā organizētā iepirkuma
“Atpūtas zonas izveide Balvu pilsētas skvērā”
ID.Nr.BNP 2026/58/ELFLA
nolikumam

PIETEIKUMS DALĪBAI IEPIRKUMĀ

Skat. datni “3.pielikums_Pieteikums_Atpūtas_zonas_izveide_Balvu_pilsētas_skvērā”



4.pielikums
Publisko iepirkumu likuma 9.panta kārtībā organizētā iepirkuma
“Atpūtas zonas izveide Balvu pilsētas skvērā”
ID. Nr. BNP 2026/58/ELFLA
nolikumam

Projekts
[bookmark: _Hlk514849827]
PIEGĀDES LĪGUMS Nr._______
Par atpūtas zonas izveidi Balvu pilsētas skvērā

Balvos, Balvu novadā                                                                                 Datums skatāms laika zīmogā

Balvu novada pašvaldība, Reģ. Nr.90009115622, adrese Bērzpils iela 1A, Balvi, Balvu novads, LV-4501, tā domes priekšsēdētājs Jānis Trupovnieks, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses,
… “…”, Reģ. Nr. …, juridiskā adrese: …, LV-…, tās valdes … … personā, kuru pārstāv valdes loceklis _____________________ (turpmāk – Piegādātājs), no otras puses,
abi kopā un katrs atsevišķi (turpmāk – Līdzēji), pamatojoties uz Iepirkumu komisijas organizētā Publisko iepirkumu likuma 9. panta kārtībā organizētā iepirkuma “Atpūtas zonas izveidi Balvu pilsētas skvērā” (ID. Nr. BNP 2026/58/ELFLA) rezultātiem un SIA “…” iesniegto piedāvājumu, noslēdz šādu Piegādes līgumu (turpmāk – Līgums):

1. Līguma priekšmets
0. Pasūtītājs un Piegādātājs apņemas veikt labiekārtojuma elementu (turpmāk – Iekārtas) piegādi un uzstādīšanu (turpmāk – Montāža) Balvu pilsētas skvērā (turpmāk – Objekts) Eiropas Lauksaimniecības Fonds lauku attīstības projekta “Vietējās teritorijas sakārtošana pakalpojumu pieejamībai, kvalitātei un sasniedzamībai un sabiedrisko aktivitāšu dažādošana” ietvaros atbilstoši Tehniskās specifikācijas vispārīgajiem noteikumiem (skat. Nolikuma 1. un 2.pielikumu), Piegādātāja iesniegtajam Finanšu piedāvājumam (skat. Nolikuma 3.pielikumu) un Pieteikumam dalībai atklātā konkursā (skat. Nolikuma 3.pielikumu).
0. Līguma izpildes vieta - Balvu pilsētas skvērs, Tirgus iela 4, Balvi, Balvu nov., LV-4501.
	
1. Līguma summa un samaksas kārtība
1. Līguma izpildes kopējā summa sastāda …. EUR (… euro, … centi), kurā ietilpst pamatsumma ….. EUR (….. euro, … centi) un PVN 21% – ….. EUR (….. euro, … centi) apmērā, kas tiek veikta saskaņā ar Pievienotās vērtības nodokļa likumu.
1. Samaksa tiek veikta 30 (trīsdesmit) dienu laikā pēc līgumsaistību pilnīgas un kvalitatīvas izpildes atbilstoši Līguma noteikumiem, nodošanas-pieņemšanas akta (skat. Līguma 1.pielikumu, ko Līdzēji pielāgo pēc nepieciešamības) abpusējas parakstīšanas un Līguma noteikumiem atbilstoša, strukturēta elektroniskā rēķina saņemšanas Pasūtītāja e-adresē, pirms tam ievērojot Līguma 2.4. un 7.punktā noteikto kārtību.
1. Piegādātājs par faktiski izpildīto Līguma apjomu iesniedz Pasūtītājam rēķinu 20 (divdesmit) darbdienu laikā no nodošanas-pieņemšanas akta abpusējas parakstīšanas dienas, pirms tam ievērojot Līguma 7.punktā noteikto kārtību.
1. Rēķinu Piegādātājs noformē kā strukturētu elektronisko rēķinu un iesniedz Pasūtītāja e-adresē: …
[Balvu novada pašvaldība: _DEFAULT@90009115622]
1. Līguma darbības laikā apmaksas kārtība nevar tikt mainīta.
1. Piegādātājs piedāvājuma cenā (vienību izmaksās) ir iekļāvis visas ar Līguma izpildi saistītās izmaksas, t.sk. visus nodokļus, nodevas, administratīvās izmaksas, transporta izdevumus u.c. izmaksas, iespējamos izmaksu sadārdzinājumus, kā arī tādas izmaksas, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša Līguma izpilde.

1. Līguma termiņš
2. Līguma izpildes termiņš – 2 (divu) mēnešu laikā no Līguma noslēgšanas. Termiņš, kas skaitāms mēnešos, izbeidzas Līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav.
2. Piegādātājam ir pienākums parakstīt Līgumu 5 (piecu) darba dienu laikā pēc tā saņemšanas.
2. Līguma izpilde Līgumā noteiktajā termiņā ir Līguma būtiska sastāvdaļa.

1. Garantijas termiņš
3. Garantijas laiks:
0. Iekārtām – …. (…………) mēneši pēc Līguma izpildes un nodošanas-pieņemšanas akta abpusējas parakstīšanas;
0. Montāžas darbiem – …. (…………) mēneši pēc Līguma izpildes un nodošanas-pieņemšanas akta abpusējas parakstīšanas.


1. Pasūtītāja saistības
4. [bookmark: _Toc95231835]Pasūtītāja tiesības:
0. [bookmark: _Hlk234852610]pieprasīt no Piegādātāja Līguma izpildes kontroles veikšanai nepieciešamo informāciju;
0. vienpusēji apturēt Līguma izpildi, ja Piegādātājs pārkāpj Līguma vai normatīvo aktu prasības;
0. nepieņemt Līguma izpildi, ja tā neatbilst Pasūtītāja vai normatīvo aktu noteiktajām prasībām, prasot Līguma atbilstošu izpildi
0. ja Piegādātājs neveic Līguma 6.3.1.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no Līguma summas, par to rakstveidā paziņojot Piegādātājam 5 (piecu) dienu laikā, skaitot no ieturējuma veikšanas dienas;
0. citas tiesības, kas izriet no Līguma vai attiecīgajiem normatīvajiem aktiem.
4. Pasūtītāja pienākumi:
1. kontrolēt Iekārtu un Montāžas darbu kvalitāti un izpildes termiņu ievērošanu;
1. pārbaudīt Līguma izpildes atbilstību Līguma un normatīvo aktu prasībām;
1. sniegt Līguma izpildei nepieciešamo, Pasūtītāja rīcībā esošo informāciju un dokumentus (ja nepieciešams) kvalitatīvai Līguma izpildei;
1. Līgumā noteiktajā laikā un apmērā veikt norēķinus;
1. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
1. savlaicīgi veikt Līguma izpildes pieņemšanu, ja tā atbilst Līguma un normatīvo aktu prasībām;
1. citi pienākumi, kas izriet no Līguma vai attiecīgajiem normatīvajiem aktiem.
4. Pasūtītājs atbild par:
2. savlaicīgas samaksas veikšanu, ja Līguma izpilde atbilst Līguma nosacījumiem – par Līguma 2.2.punktā noteikto samaksas termiņu kavējumu (izņemot Līguma 5.1.4.punktā noteikto gadījumu) Piegādātājs aprēķina līgumsodu – 0,1 % (nulle veseli viena procenta) apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto dienu, bet kopumā ne vairāk kā 10 % (desmit procentu) apmērā no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Piegādātāja rakstiska pieprasījuma un strukturēta elektroniskā rēķina saņemšanas Pasūtītāja e-adresē, vai nosūta motivētu atteikumu; šādā gadījumā Piegādātājs 5 (piecu) darba dienu laikā pēc atteikuma saņemšanas izskata Pasūtītāja argumentus un paziņo par līgumsoda atsaukšanu, vai atkārtoti – par līgumsoda piemērošanu;
2. par Līguma izpildei nepieciešamās informācijas un dokumentu savlaicīgu nodošanu Piegādātājam.

1. Piegādātāja saistības
5. Piegādātāja tiesības:
0. Līgumā noteiktajā laikā un apmērā saņemt atlīdzību par atbilstošu Līguma izpildi;
0. laicīgi saņemt no Pasūtītāja visu  Līguma izpildei nepieciešamo informāciju un dokumentus (ja tādi nepieciešami);
0. netraucēti piekļūt Objektam;
0. citas tiesības, kas izriet no Līguma vai attiecīgajiem normatīvajiem aktiem.
5. Piegādātāja pienākumi:
1. [bookmark: _Hlk84890765]kvalitatīvi izpildīt līgumsaistības Līguma paredzētajā termiņā un apjomā;
1. sadarboties ar Pasūtītāju un tā atbildīgajiem darbiniekiem;
1. ievērot iepirkumā iesniegtā piedāvājuma nosacījumus;
1. Iekārtu elementu krāsu toņus pirms Iekārtu piegādes saskaņot ar Līguma 12.3.1.punktā norādīto kontaktpersonu;
1. Iekārtu Montāžas procesā ievērot vides aizsardzības un darba drošības noteikumus, kā arī uzņemties pilnu atbildību par jebkādiem Objektā notikušiem noteikumu pārkāpumiem un to izraisītām sekām;
1. neatbilstošu Iekārtu piegādes gadījumā mainīt to pret Līguma prasībām atbilstošām Iekārtām;
1. pēc Iekārtu Montāžas iepazīstināt Pasūtītāja atbildīgos darbiniekus ar patiesu un pilnīgu informāciju par Iekārtu drošumu, ražotāja garantijas noteikumiem un tehniskās ekspluatācijas noteikumiem;
1. nodrošināt visu nepieciešamo dokumentu iesniegšanu Pasūtītājam;
1. savlaicīgi informēt Pasūtītāju par objektīviem apstākļiem, kas radušies un kavē saistību izpildi, saskaņojot tālāko rīcību;
1. pēc Pasūtītāja pieprasījuma sniegt atskaiti par Līguma izpildes gaitu;
1. rakstveidā saskaņot ar Pasūtītāju jebkuru Līguma izpildes procesā radušos nepieciešamo atkāpi no Līdzēju sākotnējās vienošanās;
1. nodrošināt Iekārtu un Montāžas garantijas remontu 10 (desmit) darba dienu laikā pēc defektu akta sastādīšanas vai citā termiņā, ja Līdzēji par to ir vienojušies;
1. citi pienākumi, kas izriet no Līguma vai attiecīgajiem normatīvajiem aktiem.
5. Piegādātāja atbildība:
2. par Piegādātāja saistību nepienācīgu izpildi vai Līguma 3.1.punktā noteikto termiņu kavējumu, Pasūtītājs aprēķina līgumsodu – 0,1 % (nulle komats viena procenta) apmērā no Līguma summas (bez PVN) jeb no galvenā saistību apmēra par katru nepienācīgas izpildes vai katru kavēto izpildes darba dienu, bet kopumā ne vairāk kā 10 % (desmit procentu) Līguma summas (bez PVN); līgumsodu Piegādātājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas Piegādātāja e-adresē, vai nosūta motivētu atteikumu; šādā gadījumā Pasūtītājs 5 (piecu) darba dienu laikā pēc atteikuma saņemšanas izskata Piegādātāja argumentus un paziņo par līgumsoda atsaukšanu, vai rīkojas saskaņā ar Līguma 5.1.4.punktu; līgumsoda samaksa neatbrīvo Piegādātāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
2. par līgumsaistību neizpildi vispār (piemēram, pilnīga atteikšanās no Līguma izpildes vai Piegādes veikšanas, u.c.) Pasūtītājs aprēķina līgumsodu 500,00 EUR (pieci simti euro, 0 centi); līgumsodu Piegādātājs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina saņemšanas Piegādātāja e-adresē, vai nosūta motivētu atteikumu; šādā gadījumā Pasūtītājs 5 (piecu) darba dienu laikā pēc atteikuma saņemšanas izskata Piegādātāja argumentus un paziņo par līgumsoda atsaukšanu/apmēra izmaiņām, vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 6.3.1.punktā norādīto līgumsodu nepiemēro;
2. par apakšuzņēmēju saistībām, kā arī viņu pieļautajām kļūdām/pārkāpumiem;
2. par kaitējumu, kas Piegādātāja vainas dēļ nodarīts Pasūtītājam un/vai trešajām personām;
2. par Iekārtu un Montāžas darbu kvalitāti;
2. par turpmākās līgumsaistību izpildes un zaudējumu atlīdzināšanu, kas radušies Piegādātāja vainas dēļ.

1. Nodošanas-pieņemšanas kārtība
6. [bookmark: _Hlk235458303][bookmark: _Hlk235458296]Lai apliecinātu Piegādes izpildi, Līdzēji paraksta nodošanas-pieņemšanas aktu atbilstoši Līguma 1.pielikumam, ko pielāgo pēc nepieciešamības. Līguma izpildi pieņem Pasūtītājs. Pasūtītāja nodošanas-pieņemšanas akta parakstīšanas laiks – 10 (desmit) darbdienu laikā no nodošanas-pieņemšanas akta saņemšanas dienas, ja Līdzēji konstatē, ka saistību izpilde ir atbilstoša.
6. [bookmark: _Hlk235458329]Pēc nodošanas-pieņemšanas akta abpusējas parakstīšanas Piegādātājs rēķinu noformē kā strukturētu elektronisko rēķinu un iesniedz norādītajā e-adresē.

1. Izmaiņas Līgumā, tā darbības izbeigšana
7. Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
0. grozījumi ir nebūtiski;
0. grozījumi ir būtiski un tiek izdarīti šādos gadījumos:
1. Līguma izpildi ir ietekmējuši būtiski atšķirīgi apstākļi no sākotnēji paredzētajiem, kas nav radušies Piegādātāja vainas dēļ; Piegādātājs iesniedz paskaidrojumu un pierādījumus apstākļiem, kas būtiski ietekmējuši Līguma izpildi un nav radušies Piegādātāja vainas dēļ;
1. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
1. vairāk kā 14 (četrpadsmit) dienas ir iestājušies nelabvēlīgi meteoroloģiskie laika apstākļi, kas neļauj veikt Montāžu
1. Līguma izpildi ir kavējusi trešo personu darbība vai bezdarbība;
1. Pasūtītājs ir apturējis Pakalpojuma izpildi finansējuma trūkuma dēļ;
1. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība u.tml.) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otram;
0. neatkarīgi no tā, vai Līguma grozījumi ir būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar Publisko iepirkumu likuma 61.panta trešās daļas 1., 2. un 3.punktu), vienlaikus nesasniedz 10 % (desmit procentus) no sākotnējās Līguma summas.
7. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Publisko iepirkumu likuma 61.panta trešās daļas 2. un 3.punktā.
7. Līguma vispārējā grozīšanas kārtība:
2. jebkurām Līguma izmaiņām jābūt ar faktiem argumentētām un ar aprēķiniem pamatotām (ja attiecināms);
2. Līguma termiņa pagarinājums ir pieļaujams, ja tas ir objektīvi pamatots; Pasūtītājs piekrīt tikai tādām Līguma izpildes termiņa izmaiņām, kas ir samērīgas un atbilst laikam, kāds nepieciešams papildus veicamo darbu apjomam vai periodam, kurā Līguma izpilde nav bijusi iespējama no Piegādātāja neatkarīgu iemeslu dēļ; ja vienlaikus pastāv vairāki iemesli, kuri dod tiesības uz termiņa izmaiņām, Piegādātājs nav tiesīgs atsaukties uz katru iemeslu atsevišķi, un termiņš var tikt atlikts tikai uz vienu – garāko no tiem;
2. Piegādātājs iesniedz Pasūtītājam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/pierādošus dokumentus, kā arī Līguma summas/termiņa izmaiņu aprēķinu (ja attiecināms);
2. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
2. Pasūtītājs izskata Piegādātāja iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
2. Piegādātājs nav tiesīgs prasīt Līguma 3.1.punktā noteikto izpildes termiņa pagarinājumu pēc Līguma 3.1.puntā minētā termiņa;
2. iesniegums par izpildes termiņa pagarināšanu jāiesniedz ne vēlāk kā 10 (desmit) darba dienas pirms Līguma 3.1.punktā noteiktā termiņa beigām; ja iesniegums par Līguma termiņa pagarināšanu iesniegts, kad atlikušas mazāk kā 10 (desmit) darba dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.
7. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem bez objektīviem iemesliem nepilda vai atkārtoti (vairāk kā vienu reizi) pārkāpj/kavē Līgumā norādīto saistību izpildi.
7. Pasūtītājs ir tiesīgs vienpusēji atkāpties no Līguma pirms termiņa, brīdinot par to Piegādātāju 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.
7. Līdzēji ir tiesīgi Līgumu izbeigt jebkurā laikā, visiem Līdzējiem rakstiski vienojoties.

1. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste
8. Piegādātājs nav tiesīgs bez iepriekšējas rakstiskas saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt Piegādātāja un apakšuzņēmēja viedokli par nomaiņas iemesliem.
8. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
1. tiek nomainīts apakšuzņēmējs, uz kura iespējām iepirkumā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Piegādātājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
1. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro, 0 centi), atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
1. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli, atbilstoši iepirkuma dokumentos noteiktajiem piedāvājuma izvērtēšanas kritērijiem.
8. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu iepirkuma Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
8. Apakšuzņēmēju nomaiņas un/vai jaunu apakšuzņēmēju piesaistes izvērtēšanai un saskaņošanai Piegādātājs iesniedz:
5. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
5. iesniegumam pielikumā pievieno veidlapu “Pieteikums dalībai iepirkumā” (skat. Nolikuma 3.pielikumu), kurā norāda:
· Piegādātāja nosaukumu, adresi, reģistrācijas numuru, kontaktpersonu;
· atbilstoši konkrētajam gadījumam aizpilda veidlapas 3.5., 3.6. un 3.7.punktu. 

1. Strīdu risināšanas kārtība
9. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolētas. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms Latvijas Republikā spēkā esošo normatīvo aktu noteiktajā kārtībā Latvijas Republikas vispārējās jurisdikcijas tiesā.

1. Personas datu aizsardzība
10. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
0. nodrošināt Personas datu konfidencialitāti un Personas datus izmantot tikai Līgumā noteikto pienākumu pildīšanai un mērķu sasniegšanai;
0. bez citu Līdzēju rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai Līdzēji cits citu rakstiski informē.
10. Līdzēji rakstiski informē cits citu par izmaiņām iesniegtajos Personas datos, ja tie zaudējuši savu aktualitāti, nav precīzi, vai lūdz tos dzēst, ja Līdzējiem vairs nav tiesiska pamata apstrādāt šos Personas datus. Līdzējs, kas nodod Personas datus, ir atbildīgs par Personas datu precizitāti un tiesiskā pamata noteikšanu Personas datu apstrādei.
10. Pēc Līguma saistību izpildes Pasūtītājs uzglabā Personas datus tikai normatīvajos aktos paredzēto laika periodu. Apstrādājot Personas datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot Personas datus ārpus Eiropas Savienības un Eiropas Ekonomikas zonas robežām.

1. Citi noteikumi
11. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.
11. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 12.3. un 12.4.punktā norādīto. Informācija, kas saistīta ar Līguma 8., 9. un 10.punktā norādītajiem jautājumiem, notiek tikai rakstveidā.
11. Sekmīgai Līguma izpildei Pasūtītājs un Piegādātājs nozīmē par Līguma izpildi atbildīgās personas:
0. par Līguma izpildi atbildīgā persona no Pasūtītāja puses: Balvu novada Centrālās pārvaldes Attīstības plānošanas un investīciju nodaļas vadītājs Aleksandrs Sņegovs, mob. 28673272, e-pasts: aleksandrs.snegovs@balvi.lv ;
0. par jebkāda veida Līguma grozījumiem atbildīgā persona: Balvu novada Centrālās pārvaldes Attīstības plānošanas un investīciju nodaļas vecākais juriskonsults iepirkumu un projektu jautājumos Oskars Garkājs, mob. 26695580, e-pasts: oskars.garkajs@balvi.lv ;
2. par Līguma izpildi atbildīgā persona no Piegādātāja puses: ___________, mob._____________, e-pasts: _________________.
11. Elektroniskai saziņai un jebkurai elektronisko dokumentu apritei, neatkarīgi no to juridiskā spēka:
3. ar Pasūtītāju:
0. juridiska persona izmanto oficiālo elektronisko adresi;
0. fiziska persona izmanto oficiālo elektronisko adresi vai e-pasta adresi: dome@balvi.lv .
11. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošajiem normatīvajiem aktiem.

1. Līdzēju rekvizīti un paraksti

	PASŪTĪTĀJS:
	PIEGĀDĀTĀJS:

	Balvu novada pašvaldība
	SIA “………”

	
________________________ /J.Trupovnieks/

	
______________________ /……./






1.pielikums
__.__.202_. Piegādes līgumam Nr._____


NODOŠANAS-PIEŅEMŠANAS AKTS

Balvos, Balvu novadā                                                                                     Datums skatāms laika zīmogā

… “….”, Reģ. Nr……., adrese ….., LV-…, tās valdes ….. …… personā, kurš darbojas uz statūtu pamata (turpmāk – Piegādātājs), no vienas puses,
Balvu novada pašvaldība, Reģ.Nr.90009115622, adrese: Bērzpils iela 1A, Balvi, Balvu novads, LV-4501, kuru pārstāv domes priekšsēdētājs Jānis Trupovnieks, kurš rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no otras puses,
abi kopā un katrs atsevišķi (turpmāk – Līdzēji), saskaņā ar __.__.2026. Piegādes līgumu Nr._______ “Atpūtas zonas izveide Balvu pilsētas skvērā” (turpmāk – Līgums), paraksta šo nodošanas-pieņemšanas aktu, ņemot vērā šādus nosacījumus:

Līdzēji apliecina, ka Piegādātājs saskaņā ar Līgumu un tā pielikumiem, Pasūtītāja interesēs ir veicis Atpūtas zonas izveidi Balvu pilsētas skvērā, pilnā apjomā un nepieciešamajā kvalitātē atbilstoši Līguma noteikumiem.

1. Par Līguma izpildi Pasūtītājs sākotnēji apņēmies samaksāt Piegādātājam …. EUR (… euro, … centi), kurā ietilpst pamatsumma  …. EUR (…. euro, … centi) un PVN 21% –  …. EUR (…. euro, … centi).

Līguma izpildes faktiskās izmaksas ir  …. EUR (… euro, … centi), kurā ietilpst pamatsumma  …. EUR (…. euro, … centi) un PVN 21% –  …. EUR (…. euro, … centi).

Saskaņā ar Līguma 6.3.1.punktu un 6.3.2.punktu Pasūtītājs no Piegādātājam izmaksājamās summas veic līgumsoda ieturējumu – ……… EUR (………… euro, …. centi). (ja attiecināms)

Līguma izpildes datums – 202_.gada __.________.

Garantijas laiks:
Iekārtām – …. (…………) mēneši pēc Līguma izpildes un nodošanas-pieņemšanas akta abpusējas parakstīšanas;
Montāžas darbiem – …. (…………) mēneši pēc Līguma izpildes un nodošanas-pieņemšanas akta abpusējas parakstīšanas.

Līdzēji apliecina, ka Piegādātājs ir nodevis un Pasūtītājs ir pieņēmis Iekārtu Montāžu atbilstoši Līgumam.



	PIEGĀDĀTĀJS:
	PASŪTĪTĀJS:

	Balvu novada pašvaldība

	
________________________ /……../

	
______________________ /J.Trupovnieks/

